
Проект „Живот за Поморийската лагуна“ 
организира младежки конкурс 
„Сладко или солено е бъдещето на Поморийско езеро?“

„Поморийско езеро е важно не само за града, но и за държавата, защото то осигурява поминък, сол, луга, калолечение.“
            Иван Алексиев, кмет на Община Поморие


Поморийско езеро е гордостта на поморийци, известно не само в цяла България, но и по света, заради своите лечебни възможности, заради лугата и калта, заради солта и птиците. Днес езерото е изправено пред редица проблеми, които трябва спешно да бъдат решени, ако искаме от тук да се вади сол, калта да запази лечебните си свойства и Поморие да продължи да бъде курорт с национално СПА значение. В последните години солодобивът драстично е намалял (от 12 000 на 4 000 тона), а от 2021 г. не е изваден нито тон сол, заради ниската рентабилност.

За да научим какво мислят младите хора на Поморие (и не само) за езерото и неговото бъдеще, а също и за да привлечем вниманието на хората върху това прекрасно място и грижата за него, ви каним да се включите в нашия младежки конкурс, посветен на Деня на Натура 2000 (21 май 2023 г.)

“Каним те да илюстрираш, опишеш, заснемеш, разкажеш всичко, което те вълнува по отношение на Поморийско езеро и смяташ, че е важно и си струва да бъде споделено с всички нас. Твоето мнение има значение и ще достигне до хората и институциите, които са загрижени за опазването му. Затова нека го чуем!”- призовават организаторите.
В конкурса могат да участват младежи от 5 до 18 години, които да направят рисунка, снимка, постер или приложна творба; да напишат есе, разказ или стихотворение; да предложат инициатива, която да подобри състоянието на Поморийско езеро!
Условията на конкурса, категориите и наградите може да откриете в сайта на проекта https://lifeforpomorielagoon.eu/ 

Конкурсът се организира от Българска Фондация Биоразнообразие (БФБ) в рамките на проект „Живот за Поморийската лагуна“ (LIFE19 NAT/BG/000804), съфинансиран от програма LIFE на Европейския съюз. б


За повече информация Радостина Ценова, БФБ - 0896798908 
Експерт Комуникации LIFE проект “Живот за Поморийската лагуна”

Проект „Опазване на крайбрежна лагуна Поморийско езеро“ се осъществява от сдружение „Зелени Балкани“ в партньорство с „М-Поморийски солници“ ЕООД, Българска фондация Биоразнообразие и биологична станция „Tour du Valat“, Франция с подкрепата на финансовия инструмент LIFE на Европейския съюз. https://lifeforpomorielagoon.eu/ 

